|  |  |
| --- | --- |
|  | |
| **МИНИСТАРСТВО ГРАЂЕВИНАРСТВА,** | |
| **САОБРАЋАЈА И ИНФРАСТРУКТУРЕ** | |
| Број: 404-02-167/2/2018-02 | |
| Датум: 29.11.2018. године | |
| Немањина 22-26, Београд | |

**ПРЕДМЕТ:** Појашњење конкурсне документације за јавну набавку- Услуге израде Просторног плана подручја посебне намене Националног фудбалског стадиона, редни број ЈН 54/2018

**ПОЈАШЊЕЊЕ БРОЈ 1**

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следеће одговоре, на питања:

**ПИТАЊЕ 1:**

У Конкурсној документацији за ЈН 54/2018 услуге израде ППППН Националног фудбалског стадиона на стр.14/40 захтевате да Пружалац услуге као средства обезбеђења за повраћај аванса и за добро извршење посла у року од 15 дана од дана закључења уговора достави банкарске гаранције.

Завод је од пословне банке добио информацију да је рок за издавање банкарске гаранције три недеље и да је неопходно да се достави потписан уговор из којег произилази обавеза издавања банкарске гаранције, тако да ће рок од 15 дана бити не одржив.

С обзиром на напред наведено молимо вас да размотрите могућност да се Конкурсна документација измени у том делу и да се као средства обезбеђења за повраћај ананса и за добро извршење посла доставе бланко соло менице. Напомињемо да је Завод јавно предузеће основано од стране града Београда и да има искључиво право обављања делатности урбанистичког и просторног планирања те да је у претходном периоду са ресорним Министарством остварио одличну сарадњу на реализацији уговорених задатака ППППН Бело брдо и ППППН Београд на води за које је као средство обезбеђења достављао бланко сосло менице.

**ОДГОВОР:**

Следи измена конкурсне документације.